Source: http://tampere.cloudnc.fi/fi-FI/Toimielimet/Asunto_ja_kiinteistoumllautakunta/Kokous_2312019/Asunto_Oy_Vainankontu_nimiselle_yhtiolle(75601)
Timestamp: 2020-01-23 23:46:33+00:00
Document Index: 9968936

Matched Legal Cases: ['§ 7', '§ 4', '§ 5', '§ 6', '§ 8', '§ 9']

Asunto Oy Väinänkontu -nimiselle yhtiölle vuokratun tontin 837-129-0820-0014 (Kaleva) vuokra-ajan jatkaminen | Tampere esityslistat ja pöytäkirjat
Kokous 23.1.2019
Asunto Oy Väinänkontu -nimiselle yhtiölle vuokratun tontin 837-129-0820-0014 (Kaleva) vuokra-ajan jatkaminen
Asunto- ja kiinteistölautakunta, kokous 23.1.2019
§ 7 Asunto Oy Väinänkontu -nimiselle yhtiölle vuokratun tontin 837-129-0820-0014 (Kaleva) vuokra-ajan jatkaminen
TRE:277/10.00.03/2019
Asunto Oy Väinänkontu –nimiselle yhtiölle on ollut vuokrattuna tontti Kaleva-820-14 alun perin 1.4.1959 alkaneeseen vuokrasopimukseen helmikuun 26. päivänä 1971 tehdyn siirtomerkinnän perusteella.
Tontin Kaleva-820-14 pinta-ala on 3 134 m² ja asemakaavasta tulkittu laskennallinen rakennusoikeus 2 559 k-m². Tontin vuokra vuonna 2018 oli 2 604,12 euroa.
Sopimuksen mukainen vuokra-aika päättyy 31.3.2019. Vuokramies on ilmoittanut olevansa halukas jatkamaan vuokrasuhdetta.
Tontti Kaleva-820-14 on voimassa olevan asemakaavan mukainen asuinrakennusten korttelialuetta oleva tontti, joten vuokrasuhteen jatkamiselle ei ole estettä. Vuokrasuhdetta tulisi jatkaa uudella vuokrasopimuksella uusituin vuokraehdoin asunto- ja maapolitiikan linjauksia noudattaen.
Ottaen huomioon tontin sijainti, pinta-ala, rakennusoikeus sekä vastaavanlaisten tonttien aiempi hinnoittelu saadaan tontin tämänhetkiseksi vuosivuokraksi 53 227,00 euroa (pääoma-arvo 1 330 675 euroa) ja elinkustannusindeksiin sidotuksi, indeksilukua 100 vastaavaksi perusvuokraksi 2 732,40 euroa vuodessa. Hinnoittelussa on käytetty 520 euron kerrosneliömetriarvoa ja neljän prosentin vuokranmääräytymiskorkoa (keski-indeksi 1948 pistettä/v. 2018). Vuokrasuhteen voimassaoloaikaa tulisi jatkaa 50 vuodella 31.3.2069 asti.
Asunto Oy Väinänkontu –nimiselle yhtiölle vuokratun tontin Kaleva-820-14 vuokrasuhdetta jatketaan uudella vuokrasopimuksella 50 vuoden ajaksi (1.4.2019 - 31.3.2069).
Tontin Kaleva-820-14 elinkustannusindeksiin (lokakuu 1951 = 100) sidotuksi, indeksilukua 100 vastaavaksi perusvuokraksi vahvistetaan 1.4.2019 alkaen 2 732,40 euroa vuodessa (tämänhetkinen vuosivuokra 53 227,00 euroa).
Ilkka Sasi poistui kokouksesta ennen päätöksentekoa.
Kalle Kiili ehdotti, että asia jätetään pöydälle ja käsitellään seuraavassa kokouksessa 20.2.2019. Lasse Oksanen kannatti ehdotusta.
Lautakunta päätti yksimielisesti, että asia jätetään pöydälle.
Asunto Oy Väinänkontu, Asumisen kehittäminen ja palvelutilaverkot, kiinteistötoimi
§ 4 Asunto- ja kiinteistölautakunnan toimivallan siirto elinvoiman ja kilpailukyvyn palvelualueen viranhaltijoille
§ 5 Tiedotusasiat
§ 6 Kaupin urheilupuiston tarveselvitys
§ 8 Asunto Oy Kissanmaankatu 9 -nimiselle yhtiölle vuokratun tontin 837-133-0854-0004 (Kissanmaa) vuokra-ajan jatkaminen
§ 9 LISÄPYKÄLÄ: Viranhaltijoiden päätösten otto-oikeus (lisäpykälä)